01.07.2009 jõustunud TLS eristab töölepingu kohustuslikke ja valikulisi tingimusi. Töölepingu kohustuslikud tingimused on määratud TLS §-s 5 ning TLS §-s 6 on kirjas kokkulepped, mida iga tööleping  eelduslikult ei sisalda. Nimetatud kokkulepeteks on seaduses sätestatust erineva pikkusega katseaja kohaldamine, tähtajalise töölepingu sõlmimine, konkurentsipiirangu kohaldamine, saladuse hoidmise kohustuse sisu, kaugtöö tegemine, renditöö tegemine, summeeritud tööajaarvestuse kohaldamine ja kulutuste hüvitamise kokkulepe, samuti töötingimused, kui töötaja töötab pikemaajaliselt välisriigis.